চাল নয়, এই পায়েসের সঙ্গে জমে যাবে রুটি-পরোটা

ওয়েব ডেস্ক: বাঙালি মিষ্টির পোকা (Sweet Lover)। মিষ্টি মুখে পোরার কোনও দিনক্ষণ নেই। কিছু পেটুকের রোজদিন ডিনারে মিষ্টি চাই চাই। সন্দেশ থেকে রসগোল্লা সবকিছুই এক গালে মুখে পুরে নেয় বাঙালি। মিষ্টি পেলে মুখে যেন হাসি ধরে না। আর পায়েস হলে তো কথাই নেই! একবাটি নিমিষে উধাও। চাল আর শিমুইয়ের পায়েস তো মাঝেমধ্যেই খান। এই ভিন্ন স্বাদের মুখে তুলেছেন কখনও? চালের পায়েস দূরে ঠেলে এই পায়েসেই মন মজবে। বলছি ছানার পায়েসের কথা। তৈরি করা খুব সহজ। ঝটপট রেসিপি টুকে নিন।

কী কী উপকরণ লাগবে?
ছানার পায়েস তৈরি করতে লাগবে ১ লিটার দুধ, ১ কাপ ছানা, হাফ কাপ চিনি, সামান্য কেশর, ছোট এলাচ, গুড়ো দুধ, কাজু কিসমিস।

আরও পড়ুন:

পদ্ধতি:
ভিন্ন স্বাদের পায়েস তৈরি করতে প্রথমে একটি প্যানে দুধ ঘন করে নিতে হবে। এবার কয়েকটা ছোট এলাচ ও সামান্য কেশর যোগ করে নিতে হবে। দুধ ফুটে ঘন হয়ে গেলে গুঁড়ো দুধ মিশিয়ে বেশ কিছুক্ষন নেড়েচেড়ে কাজুবাদাম গুঁড়ো করে মিশিয়ে দিতে হবে। এরপর পরিমাণ মতো চিনি মিশিয়ে দুধ নাড়াচাড়া করতে হবে। এরপর দুধের মধ্যে ছানাটা মিশিয়ে দিতে হবে। এবার দুধ ভালো করে ফুটিয়ে কাজু কিসমিস ছড়িয়ে নামিয়ে নিন সুস্বাদু ছানার পায়েস। ঠাণ্ডা হলে রুটি বা পরোটার সঙ্গে পরিবেশন করুন।

দেখুন অন্য খবর